Dušan T. Bataković

**Dušan T. Bataković**, rođen u Beogradu 23. aprila 1957, je srpski istoričar, direktor Balkanološkog instituta SANU i diplomata, nekadašnji ambasador SRJ, SCG i Srbije u Grčkoj, Kanadi i Francuskoj. Studije istorije završio je na Filozofskom fakultetu u Beogradu 1982, gde je i magistrirao 1988. Doktorske studije (1991-1996) završio je na Sorboni u Parizu (Université de Paris - Sorbonne, Paris IV) gde je u januaru 1997. doktorirao (summa cum laude) s tezom: *„Francuska i stvaranje parlamentarne demokratije u Srbiji 1830-1914.”* (*La France et la formation de la démocratie parlementaire en Serbie 1830-1914*).

U Istorijskom institutu radio je od 1983. do 1992, kada prelazi u Balkanološki institut SANU. Posle mandata ambasadora u Grčkoj (2001-2005), Bataković je u julu 2005. imenovan za savetnika predsednika Srbije, a u oktobru iste godine izabran za direktora Balkanološkog instituta SANU, glavnog urednika godišnjaka *Balcanica* i posebnih izdanja Instituta. U septembru 2008. izabran je za predsednika srpskog komiteta Međunorodne asocijacije za proučavanje jugoistočne Evrope (*AIESEE*). Član Državnog pregovaračkog tima o budućem statusu Kosova i Metohije od novembra 2005, Bataković je u julu 2007, ukazom predsednika Srbije, imenovan za ambasadora u Kanadi, a u januaru 2009. za ambasadora Srbije u Francuskoj.

Uz seriju predavanja na više evropskih i američkih univerziteta, Bataković je, u okviru Fondacije za evropsku istoriju i civilizaciju (*La Fondation pour une histoire de la civilisation européenne*), sa sedištem u Parizu, bio predstavnik Balkana u žiriju za Evropsku nagradu iz istorije (1995-2000).

Bataković je objavio i priredio veći broj knjiga (monografija, zbornika članaka, memoara i građe) i preko stotinu naučnih radova. Njegova istraživanja posvećena su srpsko-albanskim odnosima, proučavanju uticaja religije i ideologije na balkanske i južnoslovenske nacionalizme, evropskiim okvirima srpske istorije kao i uticaju komunizma na razvoj Srbije. Njegova monografija o prošlosti jugoslovenskog prostora (*La Yougoslavie : nations, religions, idéologies*) u spisku je literature na osnovnim i postdiplomskim studijama na francuskim univerzitetima, kao i na frankofonskim univerzitetima u Švajcarskoj, Belgiji i Kanadi. *[http://www.novaistorijasrpskognaroda.110mb.com Nova istorija srpskog naroda] *, (Beograd, 2000), koju je Bataković priredio i napisao uz saradnju još trojice srpskih istoričara, prevedena je najpre na korejski jezik 2000. g. u Seulu, a na francuski 2005. (*Histoire du peuple serbe*). Priredio je za štampu memoare armijskog generala Pante Draškića i dnevnik iz balkanskih ratova diplomate u Rusiji, Dimitrija Popovića.

Uz monografije na francuskom jeziku (*Kosovo. La spirale de la haine*), u međunarodnoj literaturi su redovno citirane i njegove monografije na engleskom jeziku: *The Kosovo Chronicles* kao i istorija bosansko-hercegovačkih Srba (*The Serbs of Bosnia and Herzegovina. History and Politics*).

Autor dokumentarne televizijske serije *Crveno doba*, istorijskog serijala u pet nastavaka, Bataković je, uz saradnju mlađih istoričara, kroz brojna svedočenja žrtava i njihovih potomaka, obradio fenomen crvenog terora, komunističkih zločina u Srbiji i Crnoj Gori (1944—1947). Od 2009. do kraja 2012. godine bio je ambasador Republike Srbije u Francuskoj.

U februaru 2013. godine ponovo izabran za direktora Balkanološkog instituta SANU.

## Izabrana dela

* *Dečansko pitanje*, Beograd: Istorijski institut-Prosveta 1989. (drugo dopunjeno izdanje: Beograd: Čigoja štampa, 2007) 
* *Savremenici o Kosovu i Metohiji 1850-1912*, Beograd: Srpska književna zadruga, 1989.
* *Kolubarska bitka*, Beograd: Litera 1989. (sa N. B. Popovićem)
* *Kosovo i Metohija u srpskoj istoriji*, Beograd: Srpska književna zadruga, 1989. (koautor), nemački prevod: *Kosovo und Metochien in der serbischen Geschichte*, Lausanne: L'Age d'Homme 1989 (koautor; četiri poglavlja); francuski prevod: *Le Kosovo-Metohija dans l'histoire serbe*, Lausanne: L'Age d'Homme 1990 (koautor; četiri poglavlja). 
* *Kosovo i Metohija u srpsko-arbanaškim odnosima*, Priština: Jedinstvo 1991. . (drugo dopunjeno izdanje: Beograd: Čigoja štampa, 2006.)
* *The Kosovo Chronicles*, Beograd: Plato 1992., ; rumunski prevod: *Cronica de la Kosovo*, Bucuresti: Editura Biblioteca Bucurestilor 1999. 
* *Kosovo. La spirale de la haine*, Lausanne: L'Age d'Homme 1993. (drugo izdanje 1998.). 
* *La Yougoslavie : nations, religions, idéologies*, Lausanne: L'Age d'Homme 1994. 
* *The Serbs of Bosnia and Herzegovina. History and Politics*, Paris: Dialogue 1996. 
* *The Serbs and Their National Interest*, N. Von Ragenfeld-Feldman & D. T. Batakovic (eds.), San Francisco & Belgrade 1997, 140 p. 
* *Kosovo i Metohija. Istorija i ideologija*, Beograd: Hrišćanska misao 1998. (drugo dopunjeno izdanje: Beograd: Čigoja štampa, 2007).
* *Nova istorija srpskog naroda*, Beograd: Naš Dom 2000. (koautori: A. Fotić, M. St. Protić, N. Samardžić); drugo dopunjeno izdanje: Beograd 2002, treće 2005, ; korejski prevod: Seul 2001., ; francuski prevod: *Histoire du peuple serbe*, Lausanne: L’Age d’Homme 2005. 
* *Kosovo and Metohija. Living in the Enclave*, D. T. Bataković (ed.), Institute for Balkan Studies, SASA, Belgrade 2007, 314 p. 
* *Kosovo. Un conflit sans fin?* Lausanne: L'Age d'Homme 2008. 322 p. 
* *Kosovo And Metohija. Living in the Enclave (with added multimedia content and original documents)* D. T. Bataković (ed.), Institute for Balkan Studies, Serbian Academy of Sciences and Arts, Belgrade 2008. (cd-rom) 
* *Istorija za sedmi razred osnovne škole* Belgrade, Zavod za udžbenike, 2009, 175 p.
* *La Serbie et la France : une alliance atypique. Les relations politiques, économiques et culturelles, 1870-1940* D. T. Bataković (dir.), Institut des Études Balkaniques, Académie serbe des Sciences et des Arts, Belgrade 2010. 613.p. 
* *Minorities in the Balkans. State Policy and Inter-Ethnic Relations (1804-2004)* D. T. Bataković (ed.), Belgrade, Institute for Balkan Studies, Serbian Academy of Sciences and Arts, 2011, 364 p.
* *Serbia's Kosovo Drama. A Historical Perspective*, Belgrade, Čigoja Štampa, 2012, 369 p. 
* *Косово и Метохия : история и идеология*, перевод с сербского Д. Кокотович, Екатеринбург : Издательство Уральского университета, 2014, 399 p. 
* *Qeveria serbe dhe Esat Pashe Toptani*, e perktheu nga anglishtja Maklen Misha, Tirane : Botimet IDK, [2012], 70 p. 
* *Les sources françaises de la démocratie serbe (1804-1914)*, Paris, CNRS Editions 2013 570 p. 
* *A Turbulent Decade. The Serbs in Post-1999 Kosovo*, Paris, Dialogue, 2014, 324 p. 
* *The Foreign Policy of Serbia (1844-1867). Ilija Garašanin's Načertanije*, Institute for Balkan Studies SASA, Belgrade 2014, 308 p. 
* *Christian Heritage of Kosovo and Metohija. Historical and Spiritual Heartland of Serbian People*, Chief contributing editor Dušan T. Bataković, Los Angeles: Sebastian Press & Belgrade: Institute for Balkan Studies, 2015, 1007 p.  
* *Serbia in the Great War. Anglo-Saxon Testimonies and Historical Analysis*. Edited by Dušan T. Bataković, Belgrade: National Library of Serbia 2015,  374 p. 
* *Srbija i Balkan. Albanija, Bugarska, Grčka 1914-1918*, Prometej-RTS, Novi Sad-Beograd 2016, 572 p.  
* *Dešifrovanje prošlosti. Pisci, svedoci, pojave*, Čigoja štampa, Beograd 2016, 436 p. 

## Vanjske veze
* Dušan T. Bataković, historian - lični sajt D. T. Batakovića
* Dusan T. Batakovic u bazi kinematografskih podataka IMDb
* Balkanološki institut SANU - zvanični sajt Instituta